Otto von Hanno

Otto Friedrich Wilhelm von Hanno (1891–1956) var en norsk tegner og teatermaler. Han var sønn av arkitekt Carl Wilhelm von Hanno og Ingeborg Gjerdrum, og sønnesønn av arkitekt Wilhelm von Hanno. Hans søster Ingeborg von Hanno var hoffdame for dronning Maud.

 Biografi 
Otto von Hanno var gift to ganger. Hans første ekteskap var med Erna Wadel; hun var matskribent under navnet Pus Thaulow. De fikk sønnen Carl Cato von Hanno i 1916. Noen år senere tok ekteskapet slutt, og i 1927 giftet Otto von Hanno seg på nytt med Bergljot Gjems Selmer, skuespiller og forfatter. Otto von Hanno illustrerte flere av hustruens bøker. Ekteskapet med Lillemor endte også i skilsmisse.

Sønnen Carl Cato hadde utdannet seg til flyver. Da annen verdenskrig brøt ut, dro sønnen til England for å delta i krigen på de alliertes side. Han ble instruktør i Little Norway, og falt i 1941.

Otto von Hanno hadde også hatt en militær karriere som major i det norske forsvaret.Foredrag i Oslo Militære Samfund av Stephan Tschudi-Madsen om Otto von Hannos farfar.

 Kunstnerisk virke 
Otto von Hanno var en kjent teatermaler, men virket også som illustratør.Offisersgraden nevnt i Store norske leksikons utdypningsartikkel om hustruen Lillemor von Hanno. Hans reklameplakat "Si-ko-fuglen" fra 1926 ble i 1994 trykket opp i den såkalte Norsik Kalenderen 1995 sammen med andre eksempler på norsk plakatkunst fra mellomkrigstiden.

 Bøker illustrert av Otto von Hanno (utvalg) 
 Oplevet og hørt. Overtro og bjørnehistorier av Otto Schulz (1934)
 De og vi av Lillemor von Hanno (1936) Fulltekst på Nasjonalbiblioteket
 Fjellet drar. Fiskerliv av Waldemar Kallevig (1936)
 Blindebukk av Lillemor von Hanno (1939) Fulltekst på Nasjonalbiblioteket
 Dumme menner og troll til kjerringer av Lillemor von Hanno (1937) Fulltekst på Nasjonalbiblioteket
 Det går et år av Lillemor von Hanno (1940) Fulltekst på Nasjonalbiblioteket
 Soldatens syvende sans (1949)Tekst på forsatsbladet: « En tegnet billedbok for soldater om nyttige ferdigheter, også om høvelig adferd... I tillegg til flaggdager og kongehusets fødselsdager: "Husk også din egen bryllupsdag og også din kones fødselsdag og GLEM ALDRI 9. APRIL» Fulltekst på Nasjonalbiblioteket
 Å verge seg og sine hvis –  – utgitt av Sivilforsvaret (1952)

 Andre verker 
 Oslo Museum har i sin teaterhistoriske samling et flygel som har tilhørt Aase Bye, og senere Dag Frøland, og som er dekorert av Otto von Hanno.Fotografier og detaljopplysninger om flygelet i Oslo Museums nettgalleri
 Schous Bryggeriers reklamefigur "Ølbæreren" skal ha vært tegnet av Otto von Hanno; tegningen signerte han med sine initialer OVH.Auksjonskatalog på nettstedet www.skanfil.no, utropsnummer 2241 , nettstedet besøkt 4. april 2011

 Referanser 

Kategori:Norske kunstnere
Kategori:Norske illustratører